	Dan u tjednu

(datum)
	Misna nakana
	Vrijeme

Mjesto

	Nedjelja

(6. 9. 2026.)

Ez 33, 7-9

Rim 13, 8-10

Mt 18, 15-20
	Za župljane
	8,00

Petrijanec

	
	+ Božidar i Dragutin Seketin i roditelji; ob. Mije Cafuka
	9,30

Nova Ves

	
	+ Đuro Rihtarić i roditelji; Josipa i Pavao Kereži i roditelji
	11,00

Petrijanec

	Ponedjeljak

Marko Križevčanin

Lk 6, 6-11
	+ ob. Šćuric, Korotaj, Čačković, Petrić, Domjan i Šćuric
	7,30

Petrijanec 



	Utorak

Rođenje B. D. Marije

Mala Gospa

Mt 1, 1-16. 18-23
	+ Anđela i Zdravko Pintarić; Đurđica Oreški; Stjepan i Mara Požgajec i ob. Požgajec
	8,00

Petrijanec 



	Srijeda

Petar Claver

Lk 6, 20-26
	+ Ivan i Ana Hoić; Miroslav i Mirko Mumlek; Vid Šmic
	7,30

Petrijanec



	Četvrtak 

Nikola Tolentinski

Lk 6, 27-38
	+ Ivan, Ivana i Stjepan Potočnjak; ob. Potočnjak, Pintarić i Kerežija

~ klanjanje ~
	18,30

Petrijanec

	Petak

Adelfo

Lk 6, 39-42
	+ Miljenko i Štefica Brlek; Mara i Ivan Komes; ob. Seketin i Komes
	7,30

Petrijanec 



	Subota

Ime Marijino

Lk 6, 43-49
	+ Ivan Šoštarić; Mijo, Branko i Pavao Pongračić
	7,30

Petrijanec

	Nedjelja

(13. 9. 2026.)

Sir 27, 30-28, 7

Rim 14, 7-9

Mt 18, 21-35
	Za župljane
	8,00

Petrijanec

	
	+ Kata i Antun Tomašek; Marija, Ivan i Vladimir  Smodek; ob. Banfić i Matečko; Branko i Siniša Košić; Kata Tomašek
	9,30

Nova Ves

	
	+ Ivan Kokot i ob. Kokot, Božić, Leskovar, Oreški, Štajerec; Branko, Mijo i Pavao Pongračić; Stjepan Kokot; Terezija i Đuro Sokač i Mirko Šćuric
	11,00

Petrijanec

	
	+ svećenik Pavao Bedenik

80 godišnjica smrti  - ubojstva –

(predvodi vlč. Josip Vidović)
	18,00

Strmec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

       6. 9. 2026. 
DVADESET  I TREĆA  NEDJELJA  KROZ GODINU
Knjiga proroka  Ezekiela  33, 7-9
(Ako bezbožnika ne opomeneš, krv njegovu tražit ću iz tvoje ruke.)
Poslanica svetoga Pavla  apostola Rimljanima   13, 8-10
(Ispunjenje Zakona jest ljubav.)
Evanđelje po Mateju    18, 15-20
(Ako te posluša stekao si brata.)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
Gdje su dvojica ili trojica…
Gdje su dvojica ili trojica sabrana što se događa? Ruku na srce! Većinom se govori o nekome koji nije tu. Naslućujem: većinom ga se ogovara! Budimo pošteni: kad su dvojica ili trojica sabrani govore li o nekome odsutnome samo dobro? To je na žalost tako da se o pogreškama drugih više govori nego o njegovim dobrim stranama. Tužimo se na medije da šire loše vijesti. Ali što sami činimo ako govorimo o drugima?

U današnjem evanđelju Isus daje određena praktična pravila kako se trebamo ophoditi sa pogreškama drugih. Kako bi drukčije izgledao naš zajednički život ako bismo se htjeli držati Isusovih uputa! Nije li gotovo uvijek tako da onaj koga se kritizira kao posljednji čuje  o kritici koja se bavi njime. Prije nego što netko ima hrabrosti zbunjenoga  osobno osloviti, već se iza njegovih leđa revno govorilo.

Isusova uputa je jasna: najprije razgovor u četiri oka. Nasamo! Prije tračeva i širenja pogrešaka pred drugima, imaj hrabrosti zbunjenoga direktno upozoriti i osloviti! Ima slučajeva da vjernici napišu pismo biskupu o nekome svećeniku ili suradniku. Dobro je da ih biskup upita: Jeste li s njime već govorili? Zašto nam nije lako s drugim razgovarati o njegovim pogreškama i teško nam je tražiti s njime direktni razgovor? Isplati se u tom slučaju ispitati vlastitu savjest. Vrlo često nas je strah  razgovarati osobno s drugim o njegovim pogreškama jer nam

to također može  škoditi, prije svega ako se radi o pretpostavljenom, o šefu.

Tek kad taj razgovor ništa ne koristi trebaju “dvojica ili trojica svjedoka”. Zašto? Da zbunjeni ima šansu priznati svoju pogrešku i ponovo se vratiti u zajednicu. Ako ne zgrabi tu šansu to može značiti isključenje iz zajednice.

Isusova molba je jasna: svi možemo učiniti pogrešku. Ali baš stoga trebamo jedni drugima pomoći da učimo na pogreškama i da pronađemo put kako izići iz tih pogrešaka. To uspijeva samo ako zbunjeni nije javno osramoćen nego biva osobno oslovljen.

Ako imamo hrabrosti tada može nastupiti Isusovo obećanje: “Gdje su dvojica ili trojica sabrana u moje ime, tu sam i ja među njima.”

Gdje su ljudi otvoreni, pošteni i s puno ljubavi međusobno ophode, tu je Isusova riječ stvarno doživljena. Jedna obitelj u kojoj se zajedno moli može biti takvo mjesto. Koja je to snaga  ako su bračni drugovi povezani u vjeri i molitvi: tu je Bog prisutan kao treći u savezu. Gdje su ljudi međusobno povezani tu je prostor povjerenja da jedni drugima kažu pogreške i zajedno ih svladavaju. Zar to nije moguće?

Zbog čega ste se prošli tjedan ljutili? Ima li događaja zbog kojih ste bili bijesni? Nezgoda uz koje ste mislili: “To nije ispravno. To tako ne treba biti!”? Ako je bilo takvih događaja, kako ste na njih reagirali?

Možda ste rekli: “Tu se ne može ništa učiniti!” Ili: “Prestani, ti spletkariš!” Kako postupamo ako se dogodi nepravda? Kako zahvaća Bog ako zavlada nepravda? Donesimo pred Boga iskustva nepravdi i našu čežnju za pravednijim svijetom.  Kako postupamo s konfliktima i svađama? U različitim mišljenjima među bračnim drugovima, u obitelji, među roditeljima i djecom? Što se događa kada susjedi i radni kolege ne mogu više trpjeti jedni druge? Još nikada nije bilo tako puno sudskih postupaka kao danas. Jesmo li možda zaboravili otvoreno i konstruktivno riješiti međusobno sporove i svađu? Naći putove iako se čini neizgledno?!

Jedan čovjek koji je nakon velikoga razočaranja ostao vjeran Crkvi, napisao je u svom dnevniku: “Kada bi ona, Crkva,  bila savršena, ja bih se morao nje bojati. Nesavršena kakva je, mogu je ljubiti.” To je vrlo simpatična riječ o Crkvi i odgovara onomu što Crkva sama o sebi kaže:  zajednica  svetih i zajednica  grješnika. (Fra Jozo Župić)
Molitva Blaženoj Djevici 

~ moli često da primiš milost ~ 

Pozdravljam Te, Marijo, Kćeri Boga Oca, Majko Isusa Krista, Zaručnice Duha Svetoga, uzvišeni Hrame Presvetoga Trojstva. Prepoznajem te kao Sestru, milinu čovječanstva,  Majku punu ljubavi, nositeljicu Krista, našeg života, znak nade i utjehe, savršenu sliku Crkve. Učini sve ljude da budu jedno srce i jedna dušom s Tobom, da svi  naviještamo 
koliko je velik Gospodin i prepoznajemo s radošću Njegovu 
prisutnost u svijetu.

Tebi, odabranoj od Boga, za jedinstveno poslanje u povijesti spasenja,

posvećujem sebe, svoje djelovanje i svoj život. Utisni svoj pečat u moju dušu da ostanem uvijek vjeran (vjerna) Bogu. Izlij na sve nas svu ljubav Majke i prati nas na putu života.

Utaži moju glad za kruhom Riječi i Euharistije, te doživim tvoju majčinsku skrb za sebe i sve ljude.
Ne dopusti da beskorisne i prolazne brige priječe moje traženje Boga.

Po djelu Duha Svetoga i Tvojoj vjernoj suradnji neka živi i raste u meni i svim ljudima dobre volje Krist Tvoj Sin  da ostvarimo spasonosni Očev plan. Amen.

<><><><><>
Upoznajmo svete

Sveti Pafnucije iz Tebe – spomendan  11. rujan

Sveti Pafnucije iz Tebe, pustinjak, biskup i mučenik, bio je duhovni sljedbenik svetog Antuna opata, s kojim je godinama boravio u pustinji. Redovnik i biskup Gornje Tebe u Egiptu, obratio je na kršćanstvo mnoge nevjernike. Proganjan je i mučen za vrijeme rimskog cara Maksimina II. Tada su mu izbili desno oko i slomili lijevo koljeno, a zbog vjere u Krista Gospodina poslan je na prisilni rad u rudnike. Izbavio ga je godine 313. car Konstantin Veliki, koji je Pafnucija izuzetno cijenio, često tražio njegove savjete i prigodom njihovih susreta redovito poljubio ranu nastalu izbijanjem mučenikovog oka.

Pafnucije je nastavio svoje pastoralno djelovanje i svoju stalnu borbu protiv arijanskog krivovjerja. Sudjelovao je aktivno na značajnom Prvom nicejskom saboru godine 325. i tada predložio da se sukladno vjekovnoj tradiciji oženjenim muškarcima dopusti ređenje za svećenike, kao i da se oni koji su već zaređeni ne mogu ženiti. Ta je uredba do danas ostala na snazi u istočnim Crkvama pa tako i kod naših grkokatolika. Pristaša i prijatelj svetog Atanazija, Pafnucije je s velikom skupinom egipatskih biskupa sudjelovao 335. i na Prvom saboru u Tiru (Libanon), gdje je nastavio svoju uspješnu borbu protiv krivovjerja.  (Župa Jastrebarsko)
***

Kršteni:
Faustina  Županić, kći Jasmina i Sabine r. Martinec, iz Družbinca - Komara

Leon Škrinjar, sin Ivice Škrinjara i Mateje Gajski, iz Petrijanca

Čestitamo!

☺
	                              MRKVA
Majka tjera malog Ivicu da pojede mrkvu:
- Jedi sine, mrkva ti je dobra za vid!
- Tata, je li istina da je mrkva dobra za vid?
- Ivice, jesi li vidio kojeg zeca s naočalama?
- Nisam.
- Onda jedi mrkvu i šuti.
	ŠPINAT
Ivica jede špinat za ručak.
Mama, prosuo mi se špinat.
Je li puno, Ivice?
Nije, ali bolje išta nego ništa.

